|

52011PC0704

Návrh NARIADENIE EURÓPSKEHO PARLAMENTU A RADY ktorým sa mení a dopĺňa nariadenie (ES) č. 428/2009, ktorým sa stanovuje režim Spoločenstva na kontrolu vývozov, prepravy, sprostredkovania a tranzitu položiek s dvojakým použitím  /* KOM/2011/0704 v konečnom znení - 2011/0310 (COD) */

	DÔVODOVÁ SPRÁVAV rámci systému EÚ na kontrolu vývozu položiek s dvojakým použitím stanoveného v nariadení (ES) č. 428/2009[1] sa na vývoz položiek s dvojakým použitím[2] uvedených v prílohe I k danému nariadeniu vyžaduje povolenie. V článku 9 ods. 1 uvedeného nariadenia sa spresňuje, že jedným zo štyroch dostupných druhov vývozných povolení, ktoré sa môžu použiť pri vývoze položiek s dvojakým použitím z EÚ, sú všeobecné vývozné povolenia EÚ. V súčasnosti platné všeobecné vývozné povolenia EÚ sú uvedené prílohe II k nariadeniu (ES) č. 428/2009.Aktualizácie kontrolného zoznamu EÚ (príloha I k nariadeniu (ES) č. 428/2009)Rozhodnutia o kontrole vývozu položiek s dvojakým použitím sa prijímajú formou konsenzu v rámci medzinárodných režimov kontroly vývozu [Austrálska skupina (Australia Group – AG) v súvislosti s biologickými a chemickými položkami, Skupina jadrových dodávateľov (Nuclear Suppliers' Group – NSG) v súvislosti s civilnými jadrovými položkami, Režim kontroly raketových technológií (Missile Technology Control Regime – MTCR) a Wassenaarská dohoda (Wassenaar Arrangement – WA) v súvislosti s konvenčnými zbraňami a tovarom a technológiami s dvojakým použitím]. Účelom týchto režimov kontroly vývozu je obmedziť riziko, že by sa citlivé položky s dvojakým použitím použili na vojenské účely a/alebo v rámci programov šírenia zbraní. Aby boli takéto kontroly vývozu čo najúčinnejšie, sú v rámci medzinárodných režimov kontroly vývozu združení hlavní dodávatelia položiek s dvojakým použitím. Tým, že súhlasia, že budú kontrolovať obchod s konkrétnymi položkami, títo dodávatelia účinne spolupracujú na obmedzení rizika šírenia zbraní a súčasne zabezpečujú, že zákonný obchod bude prebiehať bez prekážok.Technický pokrok v dnešnom svete so sebou prináša potrebu pravidelnej aktualizácie zoznamu kontrolovaných položiek. Hoci rozhodnutia týchto medzinárodných režimov nie sú právne záväzné, v článku 15 uvedeného nariadenia sa stanovuje, že „zoznamy položiek s dvojakým použitím uvedené v prílohe I sa aktualizujú v súlade s príslušnými povinnosťami a záväzkami, ktoré členské štáty prijali ako členovia medzinárodných dohôd o režimoch nešírenia nukleárnych zbraní a o kontrole vývozu alebo formou ratifikácie relevantných medzinárodných zmlúv“.Medzinárodné režimy kontroly vývozu prijímajú rozhodnutia týkajúce sa kontrolného zoznamu približne štyrikrát za rok. Tieto aktualizácie sa musia s ohľadom na ich dôsledky pre bezpečnosť a obchod pravidelne a včas zapracovávať do právnych predpisov EÚ. Rozhodnutie medzinárodných režimov kontroly vývozu o zaradení nových položiek do kontrolných zoznamov na jednej strane znamená, že aj tieto doplnené položky sa z bezpečnostných dôvodov musia v celej EÚ neustále kontrolovať. Na druhej strane, rozhodnutie medzinárodných režimov kontroly vývozu o zastavení kontroly určitých položiek sa musí čo najrýchlejšie premietnuť do právnych predpisov EÚ, aby vývozcovia z EÚ boli schopní konkurovať na celosvetovom trhu.V súčasnosti sa pri každej aktualizácii nariadenia (ES) č. 428/2009 vrátane prílohy I vyžaduje uplatnenie riadneho legislatívneho postupu. Keďže tieto zmeny a doplnenia majú technickú povahu a musia byť v súlade s rozhodnutiami prijatými v rámci medzinárodných režimov kontroly vývozu, zostáva zároveň len malý priestor na vykonanie úprav zmien dohodnutých v rámci týchto režimov.Na základe toho je v záujme pravidelnej aktualizácie prílohy I k nariadeniu (ES) č. 428/2009 potrebné zaviesť delegované akty. Tento prístup by umožnil Komisii uskutočňovať potrebné aktualizácie, kedykoľvek to bude potrebné.Potrebné úpravy všeobecných vývozných povolení EÚ (príloha II k nariadeniu (ES) č. 428/2009)Všeobecné vývozné povolenia EÚ stanovené v článku 9 ods. 1 a v prílohe II k nariadeniu (ES) č. 428/2009 sa ukázali byť veľmi úspešným nástrojom uľahčujúcim vývoz určitých položiek spojený s nižším rizikom do určitých miest určenia. Mnoho rokov existovalo jediné všeobecné vývozné povolenie EÚ (EU001), ktoré uľahčuje vývoz väčšiny položiek podliehajúcich kontrole do siedmich miest určenia s nízkym rizikom (Austrália, Kanada, Japonsko, Nový Zéland, Nórsko, Švajčiarsko a USA). Komisia v decembri 2008 navrhla zaviesť šesť nových všeobecných vývozných povolení EÚ[3]. Dohoda v súvislosti s týmito novými povoleniami sa dosiahla v polovici roka 2011.Obsah súčasných a budúcich všeobecných vývozných povolení EÚ je potrebné neustále monitorovať, aby sa zabezpečilo, že sa budú vzťahovať len na transakcie s nízkym rizikom. Vzhľadom na rýchle tempo rozvoja vo svete je potrebné zabezpečiť, aby bolo súčasné všeobecné vývozné povolenia EÚ možné rýchlo upraviť, pokiaľ ide o ich miesto určenia a rozsah položiek, tak aby bolo v systéme kontroly vývozu EÚ možné náležite zohľadniť zmenu v celosvetovej situácii.Preto je potrebné zaviesť delegované akty, aby Komisia mohla rýchlo vynímať miesta určenia a/alebo položky z rozsahu pôsobnosti súčasných všeobecných vývozných povolení EÚ.Existujúce legislatívne návrhy týkajúce sa otázok kontroly vývozu položiek s dvojakým použitímEurópsky parlament a Rada sa v súčasnosti zaoberajú dvoma legislatívnymi návrhmi, ktorými sa zmení a doplní nariadenie (ES) č. 428/2009:1.  Cieľom prvého návrhu (KOM(2008) 854) je zaviesť nové všeobecné vývozné povolenia EÚ. Európsky parlament hlasoval za návrh 27. septembra 2011. Po prijatí tohto pozmeňujúceho nariadenia sa tiež zmení terminológia používaná v nariadení (ES) č. 428/2009 (odkazy na „Spoločenstvo“ sa tam, kde to bude možné, nahradia výrazom „Únia“).2.  Cieľom druhého návrhu (KOM(2010) 509) je aktualizácia kontrolného zoznamu EÚ zavedením zmien, ktoré sa dohodli v medzinárodných režimoch kontroly vývozu v roku 2009. Európsky parlament hlasoval za návrh 13. septembra 2011.Návrh KomisieVzhľadom na uvedené skutočnosti je potrebné zmeniť a doplniť nariadenie (ES) č. 428/2009.2011/0310 (COD)NávrhNARIADENIE EURÓPSKEHO PARLAMENTU A RADYktorým sa mení a dopĺňa nariadenie (ES) č. 428/2009, ktorým sa stanovuje režim Spoločenstva na kontrolu vývozov, prepravy, sprostredkovania a tranzitu položiek s dvojakým použitímEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 207,so zreteľom na návrh Európskej komisie,po predložení návrhu právneho predpisu národným parlamentom,konajúc v súlade s riadnym legislatívnym postupom,keďže:3.  V nariadení Rady (ES) č. 428/2009 z 5. mája 2009, ktorým sa stanovuje režim Spoločenstva na kontrolu vývozov, prepravy, sprostredkovania a tranzitu položiek s dvojakým použitím[4], sa vyžaduje, aby takéto položky boli pri vývoze z Európskej únie (EÚ) alebo pri tranzite cez jej územie, alebo ak sú dodávané do tretej krajiny na základe sprostredkovateľských služieb poskytovaných sprostredkovateľom, ktorý má bydlisko alebo je usadený v Únii, predmetom účinnej kontroly.4.  Aby členské štáty a Európska únia mohli dodržať svoje medzinárodné záväzky, stanovuje sa v prílohe I k nariadeniu (ES) č. 428/2009 spoločný zoznam položiek s dvojakým použitím, ktoré podliehajú kontrolám v Európskej únii. Rozhodnutia o položkách, ktoré podliehajú kontrolám, sa prijímajú v rámci Austrálskej skupiny (Australia Group – AG), Režimu kontroly raketových technológií (Missile Technology Control Regime – MTCR), Skupiny jadrových dodávateľov (Nuclear Suppliers' Group – NSG), Wassenaarskej dohody a Dohovoru o zákaze chemických zbraní (Chemical Weapons Convention – CWC).5.  V článku 15 nariadenia (ES) č. 428/2009 sa stanovuje, že príloha I sa aktualizuje v súlade s príslušnými povinnosťami a záväzkami a všetkými ich zmenami, ktoré členské štáty prijali ako členovia medzinárodných režimov nešírenia zbraní a dohôd o kontrole vývozu alebo formou ratifikácie príslušných medzinárodných zmlúv.6.  Príloha I k nariadeniu (ES) č. 428/2009 sa musí pravidelne aktualizovať, aby sa zabezpečil plný súlad s medzinárodnými povinnosťami v oblasti bezpečnosti, zaistila sa transparentnosť a zachovala sa konkurencieschopnosť vývozcov. Oneskorenia pri aktualizácii kontrolného zoznamu EÚ môžu mať nepriaznivé účinky na bezpečnosť a medzinárodné snahy o nešírenie zbraní, ako aj na výkon hospodárskej činnosti zo strany vývozcov v Európskej únii. Vzhľadom na technickú povahu týchto zmien a doplnení a skutočnosť, že tieto zmeny musia byť v súlade s rozhodnutiami prijatými v rámci medzinárodných režimov kontroly vývozu, je súčasne potrebné, aby sa v záujme nadobudnutia účinnosti potrebných aktualizácií v Európskej únii uplatnil zrýchlený postup.7.  Článkom 9 ods. 1 nariadenia (ES) č. 428/2009 sa ako jeden zo štyroch druhov vývozných povolení, ktoré sú k dispozícii na základe uvedeného nariadenia, zavádzajú všeobecné vývozné povolenia EÚ. Takéto všeobecné vývozné povolenia umožňujú vývozcom usadeným v EÚ vyvážať určité vymedzené položky do určitých vymedzených miest určenia za podmienok stanovených vo všeobecných povoleniach.8.  Všeobecné vývozné povolenia EÚ, ktoré sú v súčasnosti platné v rámci Európskej únie, sú stanovené v prílohe II k nariadeniu (ES) č. 428/2009. Vzhľadom na povahu týchto všeobecných vývozných povolení EÚ môže byť potrebné vyňať z nich určité miesta určenia a/alebo položky, najmä ak zo zmeny okolností vyplynie, že pre určité miesto určenia a/alebo položku by sa už nemali povoľovať zjednodušené vývozné transakcie na základe všeobecného vývozného povolenia EÚ. Takéto vyňatie miesta určenia a/alebo položky z rozsahu pôsobnosti všeobecného vývozného povolenia EÚ by nemalo vývozcovi brániť v tom, aby požiadal o iný druh vývozného povolenia podľa príslušných ustanovení nariadenia (ES) č. 428/2009.9.  Aby sa zabezpečila pravidelná a včasná aktualizácia kontrolného zoznamu EÚ v súlade s povinnosťami a záväzkami, ktoré členské štáty prijali v rámci medzinárodných režimov kontroly vývozu, mala by sa na Komisiu delegovať právomoc prijímať akty v súlade s článkom 290 Zmluvy o fungovaní Európskej únie v súvislosti so zmenou a doplnením prílohy I k nariadeniu (ES) č. 428/2009 v rozsahu pôsobnosti článku 15 uvedeného nariadenia. Je mimoriadne dôležité, aby Komisia v priebehu prípravných prác uskutočňovala náležité konzultácie vrátane konzultácií s odborníkmi.10.  Aby EÚ bola schopná rýchlo reagovať na meniace sa okolnosti, pokiaľ ide o posúdenie citlivosti vývozu na základe všeobecných vývozných povolení EÚ, mala by sa na Komisiu delegovať právomoc prijímať akty v súlade s článkom 290 Zmluvy o fungovaní Európskej únie v súvislosti so zmenou a doplnením prílohy II k nariadeniu (ES) č. 428/2009, pokiaľ ide o vyňatie miest určenia a/alebo položiek z rozsahu pôsobnosti všeobecných vývozných povolení EÚ. Vzhľadom na to, že takéto zmeny by sa mali uskutočňovať len v reakcii na posúdenie, z ktorého vyplýva, že sa zvýšilo riziko spojené s príslušným vývozom, a na to, že ďalšie používanie všeobecných vývozných povolení pre tento vývoz by mohlo mať nepriaznivé dôsledky z hľadiska bezpečnosti Európskej únie a jej členských štátov, môže Komisia uplatniť postup pre naliehavé prípady.11.  Komisia by pri príprave a vypracovávaní delegovaných aktov mala zaručiť súbežné, včasné a primerané postúpenie príslušných dokumentov Európskemu parlamentu a Rade.12.  Nariadenie (ES) č. 428/2009 by sa preto malo zodpovedajúcim spôsobom zmeniť a doplniť,PRIJALI TOTO NARIADENIE:Článok 1Nariadenie (ES) č. 428/2009 sa mení a dopĺňa takto:13.  V článku 9 sa na koniec odseku 1 dopĺňajú tieto odseky:„Komisia je splnomocnená prijímať delegované akty v súlade s článkom 23a, pokiaľ ide o vyňatie miest určenia a položiek z rozsahu pôsobnosti všeobecných vývozných povolení EÚ uvedených v prílohe II.Keď je v prípade významnej zmeny okolností, pokiaľ ide o posúdenie citlivosti vývozu uskutočňovaného na základe všeobecného vývozného povolenia EÚ zahrnutého v prílohe II, z naliehavých dôvodov potrebné vyňať určité miesta určenia a/alebo položky z rozsahu pôsobnosti všeobecného vývozného povolenia EÚ, uplatňuje sa na delegované akty prijaté podľa tohto článku postup stanovený v článku 23b.“14.  Nasledujúci odsek sa dopĺňa ako odsek 3 článku 15:„3. Komisia je splnomocnená prijímať delegované akty v súlade s článkom 23a, pokiaľ ide o aktualizáciu zoznamu položiek s dvojakým použitím stanoveného v prílohe I. Príloha I sa aktualizuje v rozsahu stanovenom v odseku 1.“15.  Vkladá sa tento článok 23a:„1. Komisii sa udeľuje právomoc prijímať delegované akty s výhradou splnenia podmienok stanovených v tomto článku.2. Delegované právomoci uvedené v článku 9 ods. 1 a článku 15 ods. 3 sa udeľujú na neobmedzené obdobie od nadobudnutia účinnosti nariadenia (EÚ) č. ../… [tohto nariadenia].3. Európsky parlament alebo Rada môžu delegované právomoci uvedené v článku 9 ods. 1 a článku 15 ods. 3 kedykoľvek zrušiť. Rozhodnutím o zrušení sa ukončuje delegovanie právomoci v ňom uvedenej. Takéto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo v neskorší deň uvedený v tomto rozhodnutí. Nemá vplyv na platnosť žiadneho delegovaného aktu, ktorý už nadobudol účinnosť.4. Komisia hneď po prijatí delegovaného aktu túto skutočnosť oznámi súčasne Európskemu parlamentu a Rade.5. Delegovaný akt prijatý podľa článku 9 ods. 1 a článku 15 ods. 3 nadobúda účinnosť len vtedy, ak v lehote dvoch mesiacov od oznámenia tohto aktu Európskemu parlamentu a Rade voči nemu Európsky parlament alebo Rada nevznesú žiadne námietky, alebo ak pred uplynutím tejto lehoty Európsky parlament aj Rada informujú Komisiu, že námietky nevznesú. Z podnetu Európskeho parlamentu alebo Rady sa táto lehota predĺži o dva mesiace.“16.  Vkladá sa tento článok 23b:„1. Delegované akty prijaté podľa tohto článku nadobúdajú účinnosť bezodkladne a uplatňujú sa, pokiaľ nie je voči nim v súlade s odsekom 2 vznesená námietka. V oznámení delegovaného aktu Európskemu parlamentu a Rade sa uvedú dôvody použitia postupu pre naliehavé prípady.2. Európsky parlament alebo Rada môžu voči delegovanému aktu vzniesť námietku v súlade s postupom uvedeným v článku 23a ods. 5. V takom prípade Komisia akt zruší hneď po tom, čo jej Európsky parlament alebo Rada oznámili rozhodnutie vzniesť námietky.“Článok 2Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Európsky parlament Za Radupredseda predseda [1] Nariadenie Rady (ES) č. 428/2009 z 5. mája 2009, ktorým sa stanovuje režim Spoločenstva na kontrolu vývozov, prepravy, sprostredkovania a tranzitu položiek s dvojakým použitím.[2] Položky s dvojakým použitím sú v článku 2 ods. 1 nariadenia č. 428/2009 vymedzené ako „položky vrátane softvéru a technológie, ktoré sa môžu používať tak na civilné, ako aj na vojenské účely, a budú zahŕňať všetky tovary, ktoré sa dajú použiť tak na nevýbušné použitia, ako aj akúkoľvek pomoc pri výrobe jadrových zbraní alebo iných jadrových výbušných zariadení“.[3] KOM(2008) 854 v konečnom znení[4] Ú. v. EÚ L 134, 29.5.2009, s. 1.


Dôležité právne oznámenie

|

52007PC0090

Návrh nariadenie Európskeho Parlamentu a Rady ktorým sa mení a dopĺňa nariadenie č. 11 týkajúce sa odstránenia diskriminácie v oblasti cien a podmienok dopravy pri uplatňovaní článku 79 ods. 3 Zmluvy o založení Európskeho hospodárskeho spoločenstva a nariadenie Európskeho Parlamentu a Rady (ES) č. 852/2004 o hygiene potravín {SEC(2007) 301} {SEC(2007) 302} {SEC(2007) 303} {SEC(2007) 304}  /* KOM/2007/0090 v konečnom znení - COD 2007/0037 */

	[pic] | KOMISIA EURÓPSKYCH SPOLOČENSTIEV |Brusel, 6.3.2007KOM(2007) 90 v konečnom znení2007/0037 (COD)NávrhNARIADENIE EURÓPSKEHO PARLAMENTU A RADYktorým sa mení a dopĺňa nariadenie č. 11 týkajúce sa odstránenia diskriminácie v oblasti cien a podmienok dopravy pri uplatňovaní článku 79 ods. 3 Zmluvy o založení Európskeho hospodárskeho spoločenstva a nariadenie Európskeho parlamentu a Rady (ES) č. 852/2004 o hygiene potravín {SEC(2007) 301}{SEC(2007) 302}{SEC(2007) 303}{SEC(2007) 304}(predložená Komisiou)DÔVODOVÁ SPRÁVA1. KONTEXT NÁVRHU-  Dôvody a ciele návrhuS cieľom korigovať zlyhania trhu a zabezpečiť rovnaké podmienky pre všetkých sa zaviedla veľká časť právnych predpisov ES. Tieto ciele bolo často možné dosiahnuť len tým, že sa podnikom uložili povinnosti týkajúce sa poskytovania informácií a podávania správ v súvislosti s uplatňovaním právnych predpisov.Časom sa niektoré z týchto postupov stali zbytočne časovo náročné a zastarané. Táto zbytočná administratívna záťaž bráni hospodárskej činnosti a má negatívny vplyv na konkurencieschopnosť európskych podnikov.Komisia sa zaviazala znížiť túto zbytočnú záťaž v maximálnej možnej miere. To je súčasť stratégie lepšej regulácie a má veľký význam pri dosahovaní lisabonských cieľov týkajúcich sa väčšieho rastu a zamestnanosti.-  Všeobecný kontext14. novembra 2006 Komisia predstavila Strategické hodnotenie programu Lepšia právna regulácia v Európskej únii (KOM(2006) 689), vrátane návrhu cieľa znížiť do roku 2012 administratívnu záťaž podnikov o 25 %.Konkrétne návrhy „zrýchlených opatrení“ boli stanovené v Akčnom programe na znižovanie administratívnej záťaže v Európskej únii (KOM(2007) 23) a boli založené na širokej konzultácii so zúčastnenými stranami a na návrhoch odborníkov z členských štátov a Komisie. Cieľom „zrýchlených opatrení“ je značne znížiť administratívnu záťaž podnikov prostredníctvom menších legislatívnych zmien bez toho, aby bola ohrozená úroveň ochrany alebo pôvodný zámer právnych predpisov.Jeden z týchto návrhov „zrýchlených opatrení“ sa týka nariadenia č. 11 týkajúceho sa odstránenia diskriminácie v oblasti cien a podmienok dopravy pri uplatňovaní článku 79 ods. 3 Zmluvy o založení Európskeho hospodárskeho spoločenstva. S cieľom minimalizovať administratívnu záťaž podnikov sa plánuje vypustiť zastarané požiadavky a určité požiadavky upraviť. Podľa článku 5 sa konkrétne od prepravných podnikov (ako aj od vlád členských štátov) vyžadovalo, aby do 1. júla 1961 poskytli informácie o sadzbách, cenách a podmienkach prepravy. Keďže požiadavky týkajúce sa informácií stanovené pre prepravné podniky sú zastarané, tento článok sa môže vypustiť. V článku 6 ods. 1 nariadenia sa vyžaduje prepravný doklad obsahujúci niekoľko informácií o odosielateľovi, druhu prepravovaného tovaru, mieste pôvodu a mieste určenia tovaru, ako aj o stanovenej trase alebo prepravnej vzdialenosti, vrátane hraničných priechodov, ak je to potrebné. Keďže tieto posledné informácie, t. j. stanovená trasa alebo prepravná vzdialenosť a v prípade potreby hraničné priechody, nie sú už ďalej nutné na dosiahnutie cieľov nariadenia, môžu sa vypusiť. V tretej vete článku 6 ods. 2 nariadenia sa od prepravcu vyžaduje vyhotovenie kópie, v ktorej sa uvádzajú úplné a konečné prepravné poplatky akéhokoľvek druhu, akékoľvek iné poplatky a akékoľvek zľavy alebo iné faktory ovplyvňujúce cenu a podmienky prepravy. Táto veta sa môže vypustiť, keďže v súčasnosti sú tieto informácie k dispozícii v účtovných systémoch prepravcov, takže už nie je potrebné, aby prepravcovia vypĺňali a uchovávali samostatný doklad. Článok 6 ods. 3 obsahuje výslovný odkaz na záznamy o zásielke, ktoré sú známe a často používané v sektore vnútrozemskej prepravy. Tento odkaz prináša prepravným podnikom väčšiu právnu istotu, keďže objasňuje, že ak tieto záznamy o zásielke obsahujú všetky podrobné informácie podľa odseku 1 článku 6, sú dostačujúce.Ďalšie „zrýchlené opatrenie“ sa vzťahuje na nariadenie Európskeho parlamentu a Rady (ES) č. 852/2004 o hygiene potravín. Jeho účelom je vyňať malé potravinové podniky schopné zabezpečiť hygienu potravín jednoducho implementáciou ostatných požiadaviek nariadenia (ES) 852/2004 z požiadavky zaviesť, implementovať a zachovávať trvalý postup alebo postupy založené na zásadách analýzy nebezpečenstva a kritických kontrolných bodoch („HACCP“). Táto výnimka sa uplatňuje na mikropodniky[1], ktoré prevažne predávajú potraviny priamo konečnému spotrebiteľovi. Tieto podniky majú menej ako desať zamestnancov a ich ročný obrat alebo ročná súvaha celkovo nepresahuje 2 milióny EUR. Táto výnimka by sa preto nemala uplatňovať na veľkoplošné supermarkety a koncesionárov sietí supermarketov.-  Existujúce ustanovenia v oblasti návrhuExistujúce ustanovenia, ktoré sa týmto návrhom upravujú, sú články 5 a 6 nariadenia č. 11 týkajúceho sa odstránenia diskriminácie v oblasti cien a podmienok dopravy pri uplatňovaní článku 79 ods. 3 Zmluvy o založení Európskeho hospodárskeho spoločenstva a článok 5 nariadenia Európskeho parlamentu a Rady (ES) č. 852/2004 o hygiene potravín.2. KONZULTÁCIE SO ZAINTERESOVANÝMI STRANAMI A HODNOTENIE VPLYVUKonzultácie so zainteresovanými stranami |-  Metódy konzultáciíV akčnom programe z 24. januára 2007 Komisia predstavila desať konkrétnych návrhov „zrýchlených opatrení“. Tieto návrhy boli založené na konzultáciách s odborníkmi, a najmä na pilotnom projekte porovnávajúcom základné merania administratívnej záťaže v Českej republike, Dánsku, Holandsku a Spojenom kráľovstve v roku 2006.Jedno z týchto „zrýchlených opatrení“ sa týkalo sektora prepravy a navrhovalo sa v ňom „zmiernenie niektorých povinností týkajúcich sa poskytovania štatistiky v súvislosti s prepravou“. V nariadení č. 11 týkajúcom sa odstránenia diskriminácie v oblasti cien a podmienok dopravy pri uplatňovaní článku 79 ods. 3 Zmluvy o založení Európskeho hospodárskeho spoločenstva sa od prepravcov vyžaduje prepravný doklad, v ktorom sa okrem iného uvádzajú vzdialenosti, trasy a hraničné priechody.Ďalšie „zrýchlené opatrenie“ sa týkalo hygieny, a navrhovalo sa v ňom „vyňať malé podniky z určitých požiadaviek týkajúcich sa HACCP (analýza nebezpečenstva a kritických kontrolných bodov)“. V článku 5 nariadenia (ES) č. 852/2004 sa vyžaduje, aby všetci prevádzkovatelia potravinových podnikov zaviedli, implementovali a zachovávali postup založený na zásadách HACCP.Zhrnutie odpovedíOdborníci a priemyselné odvetvie vyjadrili názor, že tieto požiadavky z roku 1960 v nariadení č. 11 sú už vo vysoko liberalizovanom sektore dopravy zastarané. Zistilo sa, že určité články sú zastarané, zatiaľ čo iné články podniky zbytočne zaťažujú.Zástupcovia malých podnikov vyjadrili obavy v súvislosti so všeobecnou implementáciou systému HACCP vo všetkých potravinových podnikoch. Napriek flexibilite, ktorá sa v nariadení zaviedla, sa vyžaduje objasnenie. Komisia uskutočnila rad stretnutí s odborníkmi z členských štátov. Okrem toho Komisia v záujme transparentnosti podporila diskusiu so zúčastnenými stranami, aby mohli svoje stanovisko vyjadriť rôzne socio-ekonomické kruhy. S týmto cieľom sa zorganizovalo stretnutie so zástupcami výrobcov, priemyslu, obchodu a spotrebiteľov, aby diskutovali o otázkach súvisiacich s implementáciou postupov založených na HACCP a s pružnosťou HACCP. Výsledky týchto diskusií sú uvedené v príručke, ktorú schválil. Stály výbor pre potravinový reťazec a zdravie zvierat, a sú uverejnené na internetovej stránke:http://ec.europa.eu/food/food/biosafety/hygienelegislation/guidance_doc_haccp_en.pdfV dôsledku značného vplyvu na malé a stredné podniky, ku ktorému by prísne uplatňovanie požiadaviek týkajúcich sa HACCP viedlo, a skutočnosti, že niektoré podniky môžu zaručiť rovnakú úroveň hygienickej ochrany implementáciou všetkých ostatných požiadaviek nariadenia (ES) č. 852/2004 bez toho, aby bolo potrebné implementovať v plnej miere postupy HACCP, a napriek príručke vysvetľujúcej rozsah, v akom sa môže uplatňovať flexibilita vzhľadom na HACCP, existuje potreba výnimky z požiadaviek týkajúcich sa HACCP pre niektoré podniky. Musí sa však vziať do úvahy, že výnimka by sa nemala uplatňovať na podniky s dosahom na širokú verejnosť. Výnimka by sa preto mala obmedziť na podniky s menej ako desiatimi zamestnancami, ktoré možno klasifikovať ako mikropodniky v zmysle odporúčania Komisie 2003/361/ES zo 6. mája 2003 týkajúceho sa vymedzenia mikropodnikov, malých a stredných podnikov.-  Hodnotenie vplyvuV hodnotení vplyvu týkajúcom sa nariadenia č. 11 sa zvažovali dve možnosti:Možnosť 1 Bez zmeny politiky.Možnosť 2 Zrušiť povinnosť poskytovať informácie o trasách, vzdialenostiach, cenách a iných podmienkach prepravy a umožniť využitie záznamov o zásielke s cieľom poskytnúť informácie o zostávajúcich požiadavkách týkajúcich sa súčasného prepravného dokladu.Uprednostnila sa možnosť 2, pretože sa ňou zabezpečuje zníženie zbytočnej administratívnej záťaže, pričom je naďalej dostupná rovnaká úroveň dôležitých informácií.V hodnotení vplyvu týkajúcom sa nariadenia (ES) č. 852/2004 sa zvažovali tri možnosti:Možnosť 1 Bez zmeny politiky.Možnosť 2 Vyňať určité podniky z požiadaviek týkajúcich sa HACCP.Možnosť 3 Zrušiť postupy týkajúce sa HACCP pre všetky podniky.Uprednostnila sa možnosť 2, pretože sa ňou poskytuje primeraná rovnováha medzi znížením administratívnej záťaže podnikov a zachovaním vysokej úrovne ochrany spotrebiteľov.3. PRÁVNE PRVKY NÁVRHU-  Zhrnutie navrhovaného opatreniaCieľom opatrenia týkajúceho sa nariadenia č. 11 je znížiť administratívnu záťaž prepravných podnikov odstránením zastaraných požiadaviek týkajúcich sa dokumentácie, pokiaľ ide o stanovenú trasu, prepravnú vzdialenosť, hraničné priechody atď.Cieľom opatrení týkajúcich sa požiadaviek v súvislosti s HACCP je zavedenie zmeny a doplnenia nariadenia (ES) č. 852/2004, ktorou sa mikropodniky vylučujú z požiadavky zaviesť, implementovať a zachovávať trvalý postup alebo postupy založené na zásadách HACCP. Táto výnimka sa uplatňuje na podniky, ktoré majú menej ako desať zamestnancov, a ktoré prevažne predávajú potraviny priamo konečnému spotrebiteľovi.-  Právny základPrávny základ opatrenia Spoločenstva v oblasti dopravy je stanovený v článku 75 Zmluvy o ES a právny základ opatrenia Spoločenstva v oblasti hygieny potravín je stanovený v článku 95 a článku 152 ods. 4 písm. b) Zmluvy o ES.-  Zásada subsidiarityOpatrenie členských štátov by nestačilo na zníženie administratívnej záťaže v týchto oblastiach, keďže požiadavky týkajúce sa informácií boli pre prepravné podniky a potravinové podniky stanovené nariadeniami ES. Zníženie administratívnej záťaže sa preto môže dosiahnuť len úpravami príslušných nariadení na úrovni Európskej únie. |Opatrením EÚ sa zabezpečí, že všetky dotknuté európske prepravné podniky a potravinové podniky môžu čerpať výhody z tohto zníženia administratívnej záťaže. |Návrh je preto v súlade so zásadou subsidiarity. |-  Zásada proporcionalityNávrh je v súlade so zásadou proporcionality z týchto dôvodov:Cieľ znížiť administratívnu záťaž spôsobenú požiadavkami týkajúcimi sa informácií uloženými nariadením č. 11 a nariadením (ES) č. 852/2004 možno dosiahnuť iba úpravou týchto nariadení. To možno dosiahnuť len prostredníctvom záväzného právneho nástroja ES rovnakého typu a úrovne, t. j. nariadením. To je v súlade so zásadou proporcionality stanovenou v článku 5 Zmluvy o ES.Týmto návrhom sa zabezpečuje, že sa administratívna zaťaž prepravných podnikov a malých potravinových podnikov spôsobená požiadavkami týkajúcimi sa informácií uvedenými v nariadení č. 11 a (ES) č. 852/2004 minimalizuje.-  Výber nástrojovNavrhované nástroje: nariadenie.Iné prostriedky by neboli primerané z tohto(týchto) dôvodu(-ov):Cieľ znížiť administratívnu záťaž spôsobenú požiadavkami týkajúcimi sa informácií uloženými nariadením č. 11 a nariadením (ES) č. 852/2004 možno dosiahnuť iba úpravou týchto nariadení. To možno dosiahnuť len prostredníctvom záväzného právneho nástroja ES rovnakého typu a úrovne, t. j. nariadením.4. VPLYV NA ROZPOčETNávrh nemá žiadny vplyv na rozpočet Spoločenstva.5. ĎALšIE INFORMÁCIE-  ZjednodušenieNávrhom sa zjednodušujú administratívne postupy pre súkromné strany.Administratívny postup, ktorý majú prepravné podniky dodržiavať, sa zjednodušuje v tom zmysle, že niektoré požiadavky týkajúce sa dokladov, ktoré nie sú absolútne nevyhnutné v súvislosti so stanovenou trasou, prepravnou vzdialenosťou a hraničnými priechodmi, sa odstránia. Administratívne postupy pre malé potravinové podniky schopné hygienickej kontroly jendoducho implementáciou ostatných požiadaviek nariadenia (ES) č. 852/2004 sa zjednodušia, keďže mikropodniky, ktoré prevažne predávajú potraviny priamo spotrebiteľom, budú vyňaté z požiadavky zaviesť, implementovať a zachovávať trvalý postup alebo postupy založené na zásadách HACCP.-  Európsky hospodársky priestorNavrhovaný akt sa týka záležitostí EHP, a preto by sa mal rozšíriť na Európsky hospodársky priestor.2007/0037 (COD)NávrhNARIADENIE EURÓPSKEHO PARLAMENTU A RADYktorým sa mení a dopĺňa nariadenie č. 11 týkajúce sa odstránenia diskriminácie v oblasti cien a podmienok dopravy pri uplatňovaní článku 79 ods. 3 Zmluvy o založení Európskeho hospodárskeho spoločenstva a nariadenie Európskeho parlamentu a Rady (ES) č. 852/2004 o hygiene potravínEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 75 ods. 3, článok 95 a článok 152, ods. 4 písm. b),so zreteľom na návrh Komisie[2],so zreteľom na stanovisko Európskeho hospodárskeho a sociálneho výboru[3],so zreteľom na stanovisko Výboru regiónov[4],konajúc v súlade s postupom ustanoveným v článku 251 zmluvy[5],keďže:(1) Politiky Spoločenstva v oblasti lepšej právnej regulácie, najmä oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov: „Strategické hodnotenie programu Lepšia právna regulácia v Európskej únii“[6] a oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov: „Akčný program na znižovanie administratívnej záťaže v Európskej únii“[7] zdôrazňujú význam znižovania administratívnej záťaže podnikov prostredníctvom existujúcich právnych predpisov ako kľúčový prvok zvyšovania konkurencieschopnosti a dosiahnutia cieľov Lisabonskej agendy.(2) V nariadení č. 11 sa stanovili pravidlá Spoločenstva požadované podľa článku 75 Zmluvy o ES s cieľom zrušiť určité formy diskriminácie, pokiaľ ide o vnútrozemskú prepravu v rámci Spoločenstva[8]. V záujme zníženia administratívnej záťaže podnikov by sa malo uvedené nariadenie zjednodušiť odstránením zastaraných a zbytočných požiadaviek, najmä požiadavky uchovávať v papierovej forme určité informácie, ktoré sú vďaka technickému pokroku teraz k dispozícii v účtovných systémoch prepravcov.(3) V článku 5 ods. 1 nariadenia (ES) č. 852/2004[9] sa vyžaduje, aby všetci prevádzkovatelia potravinových podnikov zaviedli, implementovali a zachovávali postup založený na zásadách analýzy nebezpečenstva a kritických kontrolných bodov (HACCP).(4) Skúsenosti ukázali, že v určitých potravinových podnikoch sa môže hygiena potravín zabezpečiť správnou implementáciou požiadaviek týkajúcich sa hygieny potravín stanovených v nariadení (ES) č. 852/2004 bez toho, aby sa používal systém HACCP. Dotknutými podnikmi sú najmä malé podniky prevažne predávajúce svoje výrobky priamo konečnému spotrebiteľovi, ako napr. pekárne, mäsiarstva, predajne potravín, trhové stánky, reštaurácie a bary, ktoré sú mikropodnikmi v zmysle odporúčania Komisie 2003/361/ES zo 6. mája 2003 týkajúceho sa vymedzenia mikropodnikov, malých a stredných podnikov[10].(5) Je preto vhodné, aby sa pre tieto podniky ustanovila výnimka z požiadavky článku 5 ods. l nariadenia (ES) č. 852/2004, pričom musia spĺňať všetky ostatné požiadavky uvedeného nariadenia.(6) Keďže spoločným cieľom zmeny a doplnenia nariadenia (ES) č. 852/2004 a zmeny a doplnenia nariadenia č. 11 je zníženie administratívnej záťaže podnikov bez toho, aby sa zmenil základný zámer uvedených nariadení, je vhodné spojiť tieto zmeny a doplnenia do jedného nariadenia.PRIJALA TOTO NARIADENIE:Článok 1Nariadenie č. 11 sa mení a dopĺňa takto:(1) Článok 5 sa vypúšťa.(2) Článok 6 sa mení a dopĺňa takto:(a) v odseku 1 sa vypúšťa piata a šiesta zarážka;(b) v odseku 2 sa vypúšťa tretia veta;(c) odsek 3 sa nahrádza takto:„3. Ak existujúce doklady, ako napr. záznamy o zásielke alebo akýkoľvek iný prepravný doklad, obsahujú všetky podrobnosti uvedené v odseku 1 a v spojení so záznamovými a účtovnými systémami prepravcu umožňujú úplnú kontrolu ceny a podmienok prepravy, takže formy diskriminácie uvedené v článku 75 ods. 1 zmluvy sa tým môžu odstrániť, alebo je možné sa im vyhnúť, od prepravcu sa nevyžaduje predloženie nových dokladov.“Článok 2V článku 5 ods. 3 nariadenia (ES) č. 852/2004 sa dopĺňa táto veta:„Bez toho, aby boli dotknuté ostatné požiadavky tohto nariadenia, sa odsek 1 neuplatňuje na podniky, ktoré sú mikropodnikmi v zmysle odporúčania Komisie 2003/361/ES zo 6. mája 2003[11] , a činnosti ktorých pozostávajú prevažne z priameho predaja potravín konečnému spotrebiteľovi.“Článok 3Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli,Za Európsky parlament Za Radupredseda predseda [1] V zmysle odporúčania Komisie 2003/361/ES zo 6. mája 2003 týkajúceho sa vymedzenia mikropodnikov, malých a stredných podnikov, K(2003) 1422, Ú. v. EÚ L 124/36.[2] Ú. v. EÚ C […], […], s. […].[3] Ú. v. EÚ C […], […], s. […].[4] Ú. v. EÚ C […], […], s. […].[5] Ú. v. EÚ C s.[6] KOM(2006) 689.[7] KOM(2007) 23.[8] Ú. v. ES P 52, 16.8.1960, s. 1121. Nariadenie naposledy zmenené a doplnené nariadením (EHS) č. 3626/84 (Ú. v. ES L 335, 22.12.1984, s. 4).[9] EÚ L 139, 30.4.2004, s. 1; opravené znenie v Ú. v. EÚ L 226, 25.6.2004, s. 3.[10] Ú. v. EÚ L 124, 20.5.2003, s. 36.[11] Ú. v. EÚ L 124, 20.5.2003, s. 36.


				|

		52012PC0402

			Návrh NARIADENIE RADY ktorým sa na rybársky hospodársky rok 2012/2013 stanovujú možnosti rybolovu sardely európskej v Biskajskom zálive /* COM/2012/0402 final - 2012/0194 (NLE) */

			   	DÔVODOVÁ SPRÁVA
1.           KONTEXT NÁVRHU
Nariadenia Rady o rybolovných možnostiach
prijímané v druhom polroku každého roku už nezahŕňajú TAC sardely
európskej v Biskajskom zálive z dôvodu rozličných ročných cyklov
vyplývajúcich z biologických vlastností tejto zásoby a so zreteľom na
vedecké odporúčania. TAC sardely európskej je potrebné stanoviť každý
rok približne v júli.
Prostredníctvom nariadenia Rady (ES)
č. 716/2011 Rada stanovila TAC pre oblasť rybolovu zameraného na
túto zásobu uplatniteľný od 1. júla 2011 do 30. júna 2012. Tento TAC
a jeho pridelenie príslušným členským štátom sa musí teraz
stanoviť na nasledujúcich 12 mesiacov.
2.           PRÁVNE PRVKY NÁVRHU
So zreteľom na ciele spoločnej
politiky v oblasti rybného hospodárstva, ktoré sa ustanovujú v nariadení Rady
(ES) č. 2371/2002 z 20. decembra 2002 o ochrane a trvalo udržateľnom
využívaní zdrojov rybného hospodárstva v rámci spoločnej politiky v
oblasti rybného hospodárstva by sa rybolovné možnosti mali stanovovať na
základe dostupného vedeckého odporúčania, pričom by sa mali
vziať do úvahy biologické a sociálnoekonomické hľadiská a malo by sa
zaistiť spravodlivé zaobchádzanie s jednotlivými sektormi rybolovu.
Odporúčanie Vedeckého, technického a
hospodárskeho výboru pre rybné hospodárstvo (STECF) z júla 2012 týkajúce sa
zásob sardel v Biskajskom zálive vychádza z rybárskeho hospodárskeho roku v
období od 1. júla 2011 do 30. júna 2012.
V odporúčaní STECF sa odhaduje, že neresiaca
sa biomasa v tejto zásobe predstavuje približne 68 180 ton. So
zreteľom na návrh Komisie z 29. júla 2009 na nariadenie, ktorým sa
ustanovuje dlhodobý plán pre zásobu sardely v Biskajskom zálive a na ňu
zameraný rybolov[1],
a vzhľadom na to, že sa v posúdení vplyvu zdôrazňuje, že
v uvedenom návrhu sa poskytuje najnovšie posúdenie vplyvu rozhodnutí o
rybolovných možnostiach v súvislosti s touto zásobou, je vhodné určiť
TAC pre túto zásobu v súlade s pravidlom výlovu ustanoveným v uvedenom návrhu.
TAC na rybársky hospodársky rok v období od 1. júla 2012 do 30. júna 2013 by sa
preto mal stanoviť na 20 700 ton.
Od Rady sa požaduje, aby v najkratšom možnom
čase prijala tento návrh s cieľom umožniť rybárom
plánovanie činností na ďalší rybársky hospodársky rok.
2012/0194 (NLE)
Návrh
NARIADENIE RADY
ktorým sa na rybársky hospodársky rok
2012/2013 stanovujú možnosti rybolovu sardely európskej v Biskajskom zálive
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 43 ods. 3,
so zreteľom na návrh Európskej komisie,
keďže:
(1)       Povinnosťou Rady je
stanoviť celkový povolený výlov (TAC) podľa oblastí rybolovu alebo
skupín oblastí rybolovu. Rybolovné možnosti by sa medzi členské štáty mali
rozdeliť tak, aby sa zabezpečila relatívna stabilita rybolovných
činností každého členského štátu v prípade všetkých zásob alebo
skupín zásob, a mali by sa riadne zohľadniť ciele spoločnej
politiky v oblasti rybného hospodárstva ustanovené v nariadení Rady
(ES) č. 2371/2002 z 20. decembra 2002 o ochrane a trvalo
udržateľnom využívaní zdrojov rybného hospodárstva v rámci spoločnej politiky
v oblasti rybolovu[2].
(2)       Na účely
udržateľného riadenia zásob a zjednodušenia je vhodnejšie stanoviť
TAC a kvóty jednotlivých členských štátov pre zásobu sardely
európskej v Biskajskom zálive (podoblasť VIII podľa ICES) na
ročné obdobie riadenia od 1. júla do 30. júna nasledujúceho roku, než na
obdobie riadenia v kalendárnom roku. Na rybolov by však aj naďalej mali
vzťahovať všeobecné ustanovenia nariadenia Rady (EÚ)
č. 43/2012[3]
týkajúce sa podmienok využívania kvót.
(3)       TAC sardel v Biskajskom zálive
na rybársky hospodársky rok 2012/2013 by sa mal stanoviť na základe
dostupných vedeckých odporúčaní, pričom by sa mali vziať do
úvahy biologické a sociálnoekonomické hľadiská a malo by sa
zaistiť spravodlivé zaobchádzanie s jednotlivými sektormi rybolovu.
(4)       S cieľom
stanoviť pre zásobu sardel v Biskajskom zálive viacročný plán,
ktorý by sa vzťahoval na rybársky hospodársky rok a ktorým by sa
určilo pravidlo výlovu vzťahujúce sa na stanovenie rybolovných
možností, Komisia predložila 29. júla 2009 návrh nariadenia, ktorým sa
ustanovuje dlhodobý plán pre zásobu sardely európskej v Biskajskom zálive
a na ňu zameraný rybolov. So zreteľom na uvedený návrh Komisie
a vzhľadom na to, že v posúdení vplyvu sa zdôrazňuje, že návrhom
sa poskytuje najnovšie posúdenie vplyvu rozhodnutí o rybolovných
možnostiach v súvislosti so zásobou sardely európskej v Biskajskom zálive,
je vhodné zodpovedajúcim spôsobom určiť TAC pre túto zásobu. V
odporúčaní, ktoré Vedecký, technický a hospodársky výbor pre rybné
hospodárstvo (STECF) vydal v júli 2012, sa odhaduje, že neresiaca sa biomasa v tejto
zásobe predstavuje približne 68 180 ton. TAC na rybársky hospodársky
rok, ktorý trvá od 1. júla 2012 do 30. júna 2013, by sa preto mal stanoviť
na 20 700 ton.
(5)       V súlade
s článkom 2 nariadenia Rady (ES) č. 847/96 zo 6. mája 1996,
ktorým sa zavádzajú dodatočné podmienky pre riadenie celkových prípustných
úlovkov (TAC) a kvót presahujúce rok[4], je potrebné stanoviť, do akej miery
podlieha zásoba sardel v Biskajskom zálive opatreniam ustanoveným
v uvedenom nariadení.
(6)       Vzhľadom na
začiatok rybárskeho hospodárskeho roku 2012/2013 a na účely
každoročného podávania správ o výlove by toto nariadenie malo
nadobudnúť účinnosť ihneď a uplatňovať sa od
1. júla 2012,
PRIJALA TOTO NARIADENIE:
Článok 1
Možnosti rybolovu sardely
európskej v Biskajskom zálive
1.           Celkový povolený výlov (TAC)
a jeho pridelenie medzi členské štáty na rybársky hospodársky rok v
období od 1. júla 2012 do 30. júna 2013, pokiaľ ide o zásobu sardely
európskej v podoblasti VIII podľa ICES v zmysle vymedzenia
v nariadení Európskeho parlamentu a Rady (ES) č. 218/2009 z 11.
marca 2009 o predkladaní štatistík nominálneho úlovku členských štátov
vykonávajúcich rybolov v severovýchodnom Atlantiku[5] je takýto
(v tonách živej hmotnosti):
 Druh: || Sardela európska Engraulis encrasicolus || Zóna ICES: || VIII (ANE/08.)
 Španielsko || 18 630 ||   || Analytický TAC
 Francúzsko || 2 070 ||
 EÚ || 20 700 ||
   ||   ||
 TAC || 20 700 ||
2.           Pridelenie rybolovných
možností, ako sa ustanovuje v odseku 1, a ich využívanie podlieha podmienkam
ustanoveným v článkoch 8, 10 a 13 nariadenia (EÚ)
č. 43/2012.
3.           Zásoba uvedená v odseku
1 sa na účely nariadenia (ES) č. 847/96 považuje za predmet
analytického TAC. Uplatňujú sa body 2 a 3 článku 3
a článok 4 uvedeného nariadenia.
Článok 2
Toto nariadenie nadobúda účinnosť
dňom nasledujúcim po jeho uverejnení v Úradnom vestníku Európskej únie.
Uplatňuje sa od 1. júla 2012.
Toto nariadenie je záväzné
v celom rozsahu a priamo uplatniteľné vo všetkých členských
štátoch.
V Bruseli
                                                                       Za
Radu
                                                                       predseda
[1]               KOM(2009) 399 v konečnom znení.
[2]               Ú. v. ES L 358, 31.12.2002, s. 59.
[3]               Ú. v. EÚ L 25, 27.1.2012, s. 1.
[4]               Ú. v. ES L 115, 9.5.1996, s. 3.
[5]               Ú. v. EÚ L 87, 31. 3.2009, s. 70.